cyanic-selkie/wikianc huggingface dataset:
Release Athens
Release 2017
Το 2ο Release Athens (2 &16 Ιουνίου) παρουσίασε σημαντικά ονόματα της Ηλεκτρονικής μουσικής όπως οι νορβηγοί Röyksopp, το γερμανικό  supergroup Moderat, οι Archive και οι Thievery Corporation. Ακόμη εμφανίστηκαν εγχώριοι καλλιτέχνες π.χ. Etten και Rattler Proxy.
Release 2018
Στην 3η έκδοση του φεστιβάλ (31 Μαΐου, 2 & 17 Ιουνίου) ανάμεσα σε όλες τις συμμετοχές επανήλθαν οι Thievery Corporation που συμμετείχαν και την προηγούμενη χρονιά και επίσης εμφανίστηκαν οι Jamiroquai, ο τραγουδοποιός Richard Ashcroft των The Verve, ο Parov Stelar και το συγκρότημα UB40. Οι ελληνικές συμμετοχές περιλάμβαναν τους Angelika Dusk, Magenta Flaws κ.α.
Release 2019
Η τελευταία διοργάνωση (7–30 Ιουνίου) πριν την Πανδημία COVID-19 περιλάμβανε live εμφανίσεις σημαντικών ονομάτων από τη διεθνή σκηνή: ο Iggy Pop, οι Manowar,   Anthrax,  Alice in Chains, Disturbed, Clutch, Damian Marley, Johnny Marr, New Order, James, Hozier, Morcheeba και Cypress Hill ήταν μερικά από τα ονόματα που εμφανίστηκαν. Ανάμεσα στους εκπροσώπους της ελληνικής σκηνής που συμμετείχαν ήταν οι Anser X Eversor, 12ος Πίθηκος, Ταφ Λάθος και Νέγρος Του Μοριά.
Release 2022
Το φεστιβάλ ξεκίνησε στις 8 Ιουνίου και αναμένεται να κρατήσει ως τις 23 Ιουλίου. Επιστρέφουν στο φεστιβάλ οι Iggy Pop, Manowar, Thievery Corporation και Parov Stelar. Στο lineup περιλαμβάνονται και άλλα σημαντικά ονόματα που συνθέτουν μια ποικιλία μουσικών ειδών όπως το electronic pop ντουέτο Pet Shop Boys, οι Nick Cave, Liam Gallagher των Oasis, Bauhaus, Judas Priest, Slipknot, Sepultura, Sabaton, LP κ.α.
Παραπομπές
Κατηγορία:Μουσικές διοργανώσεις στην Ελλάδα
WWE Raw
Το WWE Raw (συνήθως αναφέρεται ως Monday Night RAW), είναι τηλεοπτικό πρόγραμμα επαγγελματικής πάλης του WWE και προβάλλεται κάθε Δευτέρα σε εβδομαδιαία βάση. Είναι το πιο παλιό, από τα έξι σόου του WWE (SmackDown, NXT, CWC, WWE Main Event, Pay-Per-View, 205), καθώς ξεκίνησε στις 11 Ιανουαρίου του 1993 και  προβάλλεται ζωντανά. Κάθε επεισόδιο του Raw διαρκεί τρεις ώρες.
"Οι Πόλεμοι της Δευτέρας" (1993-2001)
Τo Raw προβλήθηκε για πρώτη φορά στις 11 Ιανουαρίου 1993 μέσα από ένα μικρό θέατρο της Νέας Υόρκης το Γκραντ Μπόλρουμ (Grand Ballroom). Στο πρώτο επεισόδιο αγωνίστηκαν οι: Γιοκοζούνα, Κόκο Μπι Γουέαρ, Στάηνερ Μπράδερς, Εξεκιούσιονερς, Σον Μάικλς, Μαξ Μουν, Αντερτέικερ, Ντάμιαν Ντιμίτρο και Ραζόρ Ραμόν. Εμφανίστηκαν επίσης και οι Μπόμπι Χίναν, Βινς Μακμάν, Ράντυ Σάβατζ και Ντόινκ ο Κλόουν.
Το 1995 το World Championship Wrestling (WCW) άρχισε να προβάλλει το νέο του σόου με τίτλο "WCW Monday Nitro" σε εβδομαδιαία βάση. Ο διευθυντής του WCW, Έρικ Μπίσοφ εκμεταλλεύτηκε το γεγονός ότι τα επεισόδια του Raw ήταν μαγνητοσκοπημένα σε αντίθεση με τα ζωντανά επεισόδια του Nitro και μαρτυρούσε τα αποτελέσματα των αγώνων του Raw. Μερικοί οπαδοί του Raw άρχισαν να παρακολουθούν μέσω του -τότε- ανερχόμενου Ίντερνετ τα αποτελέσματα του σόου. To 1997 τo Raw μετονομάστηκε επίσημα σε Raw is War. Σε μια προσπάθεια του σόου να ξεπεράσει σε τηλεθέαση το WCW Nitro που νικούσε στις τηλεθεάσεις επί 84 σερί εβδομάδες, το Raw is War άνοιξε πόλεμο με το Extreme Championship Wrestling (ECW). Τελικά η νίκη για το Raw is War ήρθε μετά από την μεγάλη αντιπαλότητα που ακόμα και σήμερα θεωρείται η καλύτερη στην ιστορία της επαγγελματικής πάλης μεταξύ Ώστιν-Μακμαν, αλλά και από λάθη του WCW όπως χρήση των ίδιων παλαιστών σε κάθε σόου (Χόγκαν, Νας) και παραμέληση νέων αστεριών όπως Κρις Τζέρικο και Έντι Γκερέρο. Τελικά το 2001 η αντιπαλότητα των εταιρειών τελείωσε μετά την αγορά του WCW από τον Βινς Μακμάν. Το τελευταίο επεισόδιο του WCW προβλήθηκε στις 21 Μαρτίου 2001.
"Ναυαρχίδα" του WWE και άλλα (2001-παρόν)
μικρογραφία|280x280εσ|Η αρένα του Raw. Από το 2001 που εξαγοράστηκε το WCW, και οι παλαιστές του εισχώρησαν στο WWE, υπήρξε η ανάγκη για διαχωρισμό του ρόστερ, έτσι το SmackDown που ήταν το δεύτερο πρόγραμμα μετά το Raw, πήρε τους μισούς παλαιστές και έφτιαξε το δικό του ρόστερ. Όμως πάντα το Raw ήταν το κύριο σόου του WWE και μέχρι και σήμερα αυτό δεν έχει αλλάξει, μόνο μερικές χρονιές, έγινε προσπάθεια να φανούν ισοδύναμα. Άλλωστε το Raw είναι ζωντανό σόου, ενώ το SmackDown προβάλλεται μαγνητοσκοπημένο.
To 2008, το WWE ξεκίνησε να προβάλλει τα σόου του σε High-Definition (Υψηλή Ευκρίνεια). Το Raw ήταν το πρώτο σόου από τα υπόλοιπα του WWE, που προβλήθηκε σε HD. Αλλαγή έγινε και στα σκηνικά. Επίσης, το WWE ξεκίνησε κατά διαστήματα να διοργανώνει τρίωρα Raw με αστέρες από τα παλιά και άλλους διάσημους.
Για μια περίοδο, από τον Ιούνιο του 2009 ως τον Ιούνιο του 2010 είχε καθιερωθεί συστηματικά κάθε εβδομάδα, την διαχείριση του ρόστερ να διευθύνουν διαφορετικοί celebrities της Αμερικής, με τον Guest host. Από τον Ιούλιο του 2010 και έπειτα η ονομασία άλλαξε σε Guest star και απλώς έκαναν σποραδικά εμφανίσεις, διάσημα πρόσωπα της σόου-μπιζ.
Από το τέλος του Αυγούστου του 2012, το WWE, καθιέρωσε για λίγους μήνες την λέξη SuperShow και για το Raw αλλά και για το SmackDown, για να δείξει ότι πλέον δεν υπάρχουν διακρίσεις ανάμεσα στα δύο σόου. Επίσης, ο διαχωρισμός των ρόστερ έπαψε να υπάρχει, αφού όλοι οι παλαιστές μπορούν να διεκδικήσουν πλέον όλους τους τίτλους και να εμφανίζονται και στα δύο σόου. Στις 23 Ιουλίου, το Raw συμπλήρωσε χίλια επεισόδια και διεξήχθη ένα εορταστικό τρίωρο επεισόδιο, με πολλούς θρύλους να επιστρέφουν και πολλά σενάρια να εξελίζονται.
Αφιέρωμα σε Γκερέρο και Μπενουά
Στις 14 Νοεμβρίου 2005 το WWE έκανε ένα αφιέρωμα για να τιμήσει για τελευταία φορά τον Έντι Γκερέρο. Στο σόου προβλήθηκαν βίντεο από την καριέρα του Μεξικανού θρύλου και έγιναν και οι εξής αγώνες: Κέιν & Μπιγκ Σόου vs. Τζόνι Νάιτρο & Τζόι Μέρκιουρι, Κερτ Ανγκλ vs. Σέλτον Μπέντζαμιν, Women's battle royal, Γιουτζίν vs. Σάιμον Ντιν, Ρικ Φλερ vs. Γουίλιαμ Ρίγκαλ, Τζον Σίνα vs. Ράντυ Όρτον.
To Raw επίσης έκανε 3ωρο αφιέρωμα στις 25 Ιουνίου 2007 και για να τιμήσει τον θάνατο του Κρις Μπενουά. Παρόλα αυτά μόλις ο Βινς Μακμάν έμαθε με ποιόν τρόπο πέθανε ο Κρις Μπενουά ζήτησε συγγνώμη για το αφιέρωμα που έκανε. Επίσης ο Μπενουά δεν συμπεριλήφθηκε ποτέ στο λεγόμενο Hall of Fame.
Εορταστικό 1000ό επεισόδιο
Στις 23 Ιουλίου 2012, το Raw συμπλήρωσε 1000 επεισόδια. Για τον εορτασμό, έγινε ένα ξεχωριστό 3ωρο, 1000ο επεισόδιο, με επιστροφές πολλών ιστορικών για το πρόγραμμα προσώπων. Έγιναν οι αγώνες Σι Εμ Πανκ vs. Τζον Σίνα, Κρίστιαν vs. Μιζ, Σέιμους, Ρέι Μιστέριο & Σιν Κάρα vs. Ντολφ Ζίγκλερ, Αλμπέρτο Ντελ Ρίο & Κρις Τζέρικο, Τζακ Σουάγκερ vs. Μπρόντους Κλέι και Χιθ Σλέιτερ vs. Λίτα.
Τηλεοπτική ιστορία
Το Raw είναι το μακροβιότερο εβδομαδιαίο πρόγραμμα στην ιστορία της τηλεόρασης. Από το ξεκίνημα της προβολής του το 1993, ως το 2000, το Raw προβαλλόταν από το κανάλι USA Network. Το 2000 έγινε η μεταγραφή στον τότε σταθμό TNN, που αργότερα μετονομάστηκε σε Spike TV. Τον Μάρτιο του 2005 έληξε το τηλεοπτικό συμβόλαιο του Raw με το Spike TV. Το κανάλι και το σόου του WWE δεν τα βρήκαν μεταξύ τους και έτσι το Raw επέστρεψε στο USA Network, όπου είναι μέχρι και σήμερα.
Σχολική βαθμολογία στην Κροατία
Η σχολική βαθμολογία στην Κροατία ρυθμίζεται από το Υπουργείο Επιστημών, Παιδείας και Αθλητισμού.
Κλίμακα βαθμολόγηση (αριθμητική και περιγραφική)
Στην Κροατία ισχύει η ακόλουθη βαθμολογική κλίμακα για τους μαθητές δημοτικού, γυμνασίου και πανεπιστημίου: Ο 1 (nedovoljan) είναι βαθμός αποτυχίας, ενώ οι βαθμοί 2 έως 5 είναι βαθμοί επιτυχίας.
Πολλοί δάσκαλοι χρησιμοποιούν σύμβολα μείον και συν ως τροποποιητές βαθμών. Για παράδειγμα, το "-5" υποδηλώνει ένα βαθμό ελαφρώς χαμηλότερο από το "άριστο", ενώ το "+4" δηλώνει ένα βαθμό ελαφρώς υψηλότερο από το "πολύ καλό". Χρησιμοποιούνται επίσης μισοί βαθμοί όπως "4/5". Αυτοί οι τροποποιητές είναι ανεπίσημοι και δεν εμφανίζονται στους τελικούς ελέγχους βαθμών
Στα πανεπιστήμια, πριν από την ανεξαρτησία της Κροατίας από τη Γιουγκοσλαβία, χρησιμοποιήθηκε κλίμακα βαθμολόγησης από 5 έως 10. Οι άλλες πρώην γιουγκοσλαβικές χώρες διατήρησαν την παλαιά κλίμακα, ενώ η Κροατία την άλλαξε ώστε να ταιριάζει με την κλίμακα που χρησιμοποιείται στην πρωτοβάθμια και τη δευτεροβάθμια εκπαίδευση.
Ταξινόμηση διαγωγής
Στην πράξη, οι περισσότεροι μαθητές λαμβάνουν βαθμούς "υποδειγματικής" διαγωγής. Ο βαθμός διαγωγής δεν μετράει για το μέσο βαθμό.
Μέσος όρος βαθμολογίας
Ο μέσος όρος βαθμολογίας υπολογίζεται ως ο αριθμητικός μέσος όρος όλων των αριθμητικών βαθμών:
Αύξηση βαθμών
Σημαντικό ποσοστό αύξησης βαθμών παρατηρήθηκε στην πρωτοβάθμια εκπαίδευση και, σε μικρότερο βαθμό, στη δευτεροβάθμια εκπαίδευση. Κατά το σχολικό έτος 2008-09, σχεδόν 168.000 από τους 365.000 μαθητές δημοτικών σχολείων βαθμολογούνταν "άριστα" στον μέσο όρο βαθμού τους. Η γονική πίεση στους εκπαιδευτικούς έχει αναγνωριστεί ως σημαντική αιτία.
Πηγές
Κατηγορία:Εκπαίδευση στην Κροατία]
Αρπενίκ Ναλμπαντιάν
Η Αρπενίκ Ναλμπαντιάν (Արփենիկ Նալբանդյան, 23 Δεκεμβρίου 1916 – 17 Μαΐου 1964) ήταν μία καλλιτέχνιδα από τη Σοβιετική Αρμενία.
Βιογραφία
Η Αρπενίκ Ναλμπαντιάν πέθανε στις 17 Μαΐου του 1964 στο Γερεβάν.
Εκθέσεις
Συμμετείχε σε εκθέσεις στην πατρική της δημοκρατία και σε άλλα μέρη της ΕΣΣΔ.
Λειτουργεί
Έχει ζωγραφίσει στον τομέα της ζωγραφικής καβαλέτου. Τα έργα της είναι εμφανή για την οξεία παρατήρηση και ευαίσθητο λυρισμό. Τα έργα της (περίπου 300) μπορούν να βρεθούν στην Εθνική Πινακοθήκη της Αρμενίας (περίπου 45), στη Γεωργιανή Εθνική Πινακοθήκη, στην Πινακοθήκη του Γκιούμρι και σε ιδιωτικές συλλογές.
Εξωτερικές πηγές
Κατηγορία:Αρμένιοι ζωγράφοι Κατηγορία:Γεωργιανοί ζωγράφοι
Επίγονοι (έπος)
Οι Επίγονοι ανήκαν στον θηβαϊκό επικό κύκλο (μαζί με τη Οιδιπόδεια και τη Θηβαΐδα) και ως πιθανός ποιητής τους αναφερόταν (με επιφύλαξη) άλλοτε ο Όμηρος και άλλοτε ο Αντίμαχος ο Τήιος.
Η άλωση της Θήβας
Σε γενικές γραμμές το (υποτιθέμενο) περιεχόμενο των Επιγόνων ήταν το εξής:
Ο Αλκμαίων
Στους Επιγόνους γινόταν εκτενής αναφορά και στην ιστορία του Αλκμαίωνος, του γιου του Αμφιάραου και της Εριφύλης.
Τα διασωθέντα αποσπάσματα
Από τους Επιγόνους διασώθηκε μόνον ο εναρκτήριος στίχος του ποιήματος που περιλαμβάνει την επίκληση στις Μούσες:
Παραπομπές
Κατηγορία:Αρχαία ελληνικά έπη Κατηγορία:Θηβαϊκός (επικός) κύκλος
Χέραρντ Ντονκ
δεξιά|μικρογραφία| Ο Δήμαρχος Κορνέλις Ντάμας φαν ντερ Χραχτ και η σύζυγός του, Γιόπκεν. Πορτραίτα του Ντονκ και τοπία του [[Φρανς ντε Χουλστ .]] μικρογραφία|250x250εσ| Η οικογένεια του ΔΗμάρχου, πιθανώς ζωγραφισμένο από τον Χέραρντ Ντονκ, περ. 1640 Ο Χέραρντ Ντονκ (Gerard Donck (1600 – 1650) ήταν Ολλανδός ζωγράφος της Χρυσής ολλανδικής Εποχής.
Βιογραφία
Ο Ντονκ γεννήθηκε και πέθανε στο Άμστερνταμ. Σύμφωνα με το RKD δημιούργησε χρονολογημένα πορτρέτα κατά τα έτη 1627-1640.
Συλλογές
Μουσείο Καλών Τεχνών της Γιούτα
Εξωτερικοί σύνδεσμοι
Κατηγορία:Ολλανδοί ζωγράφοι της Χρυσής Εποχής Κατηγορία:Σελίδες με μη επιθεωρημένες μεταφράσεις Κατηγορία:Ολλανδοί ζωγράφοι
Αριστοτέλης Κουντούρωφ
Ο Αριστοτέλης Κουντούρωφ (1896 – 1969) ήταν Έλληνας συνθέτης και διευθυντής ορχήστρας. Γεννήθηκε στην Τιφλίδα, και ήταν γιος του Κρητικού έμπορου Γεωργίου Κούνδουρου. Από μικρή ηλικία παρακολούθησε μαθήματα πιάνου, μαζί με τα αδέρφια του, από τον πιανίστα Ίλια Άισμπεργκ και το 1922 κέρδισε την πρώτη θέση στον Διαγωνισμό Συμφωνικής Μουσικής Καυκασίων Συνθετών. Παρακολούθησε μαθήματα στα ωδεία της Τιφλίδας (1924 – 25) και της Μόσχας (1927 – 30), σπουδάζοντας με τους Ιππολίτοφ-Ιβάνοφ, Γκλιερ και Βασιλένκο. Έγινε επικεφαλής του στούντιο σύνθεσης του Ιππολίτοφ-Ιβάνοφ στη Μόσχα. Το 1930, εγκαταστάθηκε στην Ελλάδα και δίδαξε μουσική θεωρία στο Ωδείο του Πειραϊκού Συνδέσμου (1931 – 32), στην Ανωτέρα Σχολή Φρήμαν (1932 – 38) και στο Ωδείο Αθηνών. Διηύθυνε τη φιλαρμονική του δήμου της Νέας Ιωνίας (1938 – 41). Μεταξύ των μαθητών του ήταν οι Οδυσσέας Δημητριάδης, Ιάννης Ξενάκης και Βαγγέλης Παπαθανασίου. Από το 1943 μέχρι τη συνταξιοδότησή του το 1964, ήταν επικεφαλής της μουσικής βιβλιοθήκης και των ηχητικών αρχείων του Εθνικού Ιδρύματος Ραδιοφωνίας. Πέθανε στον Βόλο στις 8 Ιουλίου 1969 όπου είχε μεταβεί για τις εξετάσεις της μουσικής σχολής της πόλης και τάφηκε στην Αθήνα.
Ο Κουντούρωφ θεωρείται πλέον μια από τις πιο αξιοσημείωτες μορφές της ελληνικής μουσικής κατά την περίοδο 1930 έως 1960. Οι παλαιότερες συνθέσεις του (π.χ. Οι Suite-fantaisie sur des themes populaires grecs (1930–31), Sinfonietta (1934) κ.λπ.) δείχνουν την επιρροή της ρωσικής παιδείας του και του «σοβιετικού» ύφους του Προκόφιεφ. Επόμενα έργα του, συμπεριλαμβανομένου του τονικού ποιήματος Ορφέας και Ευρυδίκη (1962) και η Μαζούρκα για πιάνο (1963), είναι αρμονικά πιο περιπετειώδη, προκαλώντας τη σύγκριση με τους πιο ριζοσπαστικούς Ρώσους μοντερνιστές όπως ο Σκριάμπιν και ο Ρόσλαβετς.
Εξωτερικοί σύνδεσμοι
Κατηγορία:Έλληνες διευθυντές ορχήστρας Κατηγορία:Έλληνες συνθέτες Κατηγορία:Καθηγητές του Ωδείου Αθηνών
Ντεγκούτσι Ονισάμπουρο
Ο Ντεγκούτσι Ονισάμπουρο (ιαπωνικά 出口王仁三郎, 1871–1948) ήταν ένας από τους κύριους ηγέτες του θρησκευτικού κινήματος Οομότο της Ιαπωνίας.
Γέννηση, σπουδές
Γεννήθηκε στις 22 Αυγούστου του 1871 στο χωριό Ανάο της περιφέρειας του Κιότο της Ιαπωνίας με το όνομα Ueda Kisaburō και ήταν ο μεγαλύτερος γιος του Ουέντα Κίχιματσου και της συζύγου του Γιόν. Απο μικρή ηλικία έδειξε ενδιαφέρον για τις ανατολικές πνευματιστικές πρακτικές και από την γιαγιά του μυείτε στην ιαπωνική μυστικιστική τεχνική του Kotodama  (τέχνη που αναφέρεται στην μαγική δύναμη  που θεωρείται ότι κρύβουν οι λέξεις) και συνεχίζει την ενασχόληση με την θρησκεία παρακολουθώντας μαθήματα φιλοσοφίας και φιλολογίας του  αναμορφωτικού κινήματος  Kokugaku  ή αλλιώς kogaku ("αρχαίες σπουδές "), που είχε εμφανιστεί την περίοδο της τελευταίας φεουδαρχικής ιαπωνικής στρατιωτικής κυβέρνησης  Σογκουνάτο Τοκουγκάβα, καθώς και μαθήματα ποίησης από τον Okada Korehira.
Η επαφή με την θρησκεία
Το 1898 μ.Χ. συναντά την Ντεγκούτσι Νάο (ιδρύτρια του Οομότο) η οποία εκείνη την εποχή είχε αφήσει το θρησκευτικό κίνημα Konkokyo  και  είχε ανεξαρτητοποιηθεί,  έχοντας ιδρύσει ένα νέο θρησκευτικό κίνημα με το όνομα  "Ōmoto-kyō". Παρά τις διαφορές τους στις ανατολικές θρησκευτικές πρακτικές, κατορθώνουν να συνεργαστούν και το 1899 ίδρυσαν το Kinmeikai σαν συνέχεια του "Ōmoto-kyō". Την 1η Ιανουαρίου του 1900, ο Κισαμπούρο  παντρεύεται την νεότερη κόρη της Νάο την  Σούμικο  και αλλάζει το όνομά του σε  Onisaburo Deguchi. Με το όνομα αυτό γίνεται γνωστός ως Seishi (ιερός δάσκαλος) της Οομότο. Οι θρησκευτικές αναζητήσεις συνεχίζονται με τον Ονισάμπουρο να μεταφράζει και να κατηγοριοποιεί τα αποτελέσματα της αυτόματης γραφής (γραφή που καθοδηγείται από κάποιο πνεύμα ) της ιδρύτριας του κινήματος .Έτσι εκτός των άλλων, παρουσίασε  στους οπαδούς του και το ιερό σύγγραμμα, αποτελούμενο από 83 βιβλία  Reikai Monogatari (Παραμύθια του Πνευματικού Κόσμου).
Η επαφή με το Αϊκίντο
Τον Δεκέμβριο του 1919 συναντά τυχαία στο τρένο τον Μοριχέι Ουεσίμπα (Morihei UESHIBA) πρώην στρατιωτικό και εκπαιδευτή πολεμικών τεχνών. Συζητά μαζί του παρουσιάζοντας τις θέσεις του θρησκευτικού του κινήματος (το οποίο από το 1916 έχει αλλάξει την ονομασία του σε Kōdō Ōmoto) και τον προσκαλεί να  επισκεφτεί την έδρα του κινήματος στο Κιότο. Πράγματι ο ΜοριχέιΟυεσίμπα μετακομίζει με την οικογένειά του στην πόλη  Αγιάμπε του Κιότο και  δέχεται την  πνευματική καθοδήγηση του Ντεγκούτσι Ονισάμπουρο,  στην οποία βασίζει τη φιλοσοφία του νέου συστήματος πολεμικής τεχνικής που παρουσιάζει, ανοίγοντας ταυτόχρονα το δικό του  ντότζο. Ιδρύεται τότε η πολεμική τεχνική Αϊκίντο.
Η επαφή με την Εσπεράντο
Το 1923, έρχεται σε επαφή με το Εσπεραντικό κίνημα. Οι κοινές ιδέες της   αλληλεγγύης και διεθνούς συνεργασίας   που αντιπροσώπευαν  τα δύο κινήματα τον έκαναν να υιοθετήσει τη διεθνή γλώσσα ως εργαλείο προπαγάνδας για την προώθηση της Οομότο. Ο ίδιος έγραψε και στίχους στην Εσπεράντο για να βοηθήσει τους οπαδούς του κινήματος στην εκμάθηση της γλώσσας. Για την ενέργειά του αυτή το Εσπεραντικό κίνημα τον τίμησε καθιερώνοντας το έτος 1987 το ετήσιο βραβείο  Ντεγκούτσι « Premio Deguĉi», βραβεύοντας άτομα των οποίων οι ενέργειες μέσω  της Εσπεράντο προωθούν την παγκόσμια ειρήνη και ευτυχία.
Παραπομπές
Κατηγορία:Ιάπωνες φιλόσοφοι‎ Κατηγορία:Ιαπωνική θρησκεία Κατηγορία:Ιαπωνικές πολεμικές τέχνες
Άμπραχαμ Ντίπρααμ
Βίος και σταδιοδρομία
αριστερά|μικρογραφία|300x300εσ| Το ποτοπωλείο, ζωγραφισμένο το 1665. Σύμφωνα με τον Άρνολντ Χαουμπράκεν, αρχικά έμαθε να ζωγραφίζει από τον πατέρα του Ντιρκ Στόοπ, ο οποίος ήταν καλός υαλογράφος, και στη συνέχεια έγινε μαθητής του Χέντρικ Μάρτενσοον Σοργκ. Μετά από ένα ταξίδι στη Γαλλία επέστρεψε στην Ολλανδία και έγινε μαθητής του Άντριεν Μπράουβερ, του οποίου το ύφος αντέγραψε σε όλο το υπόλοιπο της ζωής του. Εντάχθηκε στη Συντεχνίο ατου Αγίου Λουκά του Ντόρντρεχτ το 1648.
Ο Χαουμπράκεν ισχυρίστηκε ότι έκανε τη γνωριμία του το 1674. Αυτό είναι κάπως δύσκολο να το πιστέψει κανείς, αφού ο Ντίπρααμ είχε πεθάνει τέσσερα χρόνια πριν, αλλά μπορεί να εξηγήσει γιατί ο Χαουμπράκεν είχε τόσο ευτελή γνώμη γι' αυτόν. Ο Ντίπρααμ έγινε δημοφιλής ζωγράφος μικρών ρωπογραφιών και πολλά από αυτά πώλησε ο ίδιος ανεπίσημα σε ταβέρνες, όπου ο Χαουμπράκεν ένιωθε ξεκάθαρα ότι ξόδευε επίσης όλα τα έσοδα για κονιάκ. Ο Χαουμπράκεν αναφέρει ότι μέχρι το τέλος της ζωής του είχε ξεπέσει εκτός μόδας και προσπαθούσε να πωλήσει τις υπηρεσίες του ως ζωγράφου από πόρτα σε πόρτα, με μικρή επιτυχία. Η ισχυρότερη κριτική του Χαουμπράκεν για τον Ντίπρααμ δεν ήταν τόσο ο τρόπος ζωής του, αλλά από ό,τι ισχυρίστηκε είχε κακές πινελιές. Σε μια σπάνια σύγκριση με το έργο του Φρανς Χαλς, ο Χαουμπράκεν ισχυρίστηκε ότι το ύφος του Ντίπρααμ αργότερα στη ζωή του αντικατόπτριζε τον τρόπο ζωής του και οι πινελιές του δεν συνδέονταν καν μεταξύ τους, αλλά ήταν χαλαρές γραμμές χωρίς σύνδεση. Αν και ο Χαλς άλλαξε το ύφος του με ασύνδετες πινελιές κατά τη διάρκεια των τελευταίων χρόνων του (αυτό είναι που θαύμαζαν περισσότερο οι ιμπρεσιονιστές ζωγράφοι όπως ο Βίνσεντ βαν Γκογκ), ο Χαουμπράκεν ισχυρίζεται ότι το έκανε ως μεγάλος δεξιοτέχνης της ζωγραφικής, ενώ ο Ντίπρααμ "ήταν απλώς μεθυσμένος". Ίσως ο Χαουμπράκεν συνάντησε κάποιον μεθυσμένο που ισχυριζόταν ότι ήταν ο ίδιος ο Ντίπρααμ και ο οποίος προσπάθησε να πωλήσει πίνακες του Ντίπρααμ μετά τον θάνατό του το 1674. Αυτό θα εξηγούσε γιατί ο Χαουμπράκεν διαμόρφωσε την κακή του γνώμη, καθώς όπως πολλοί από τους συγχρόνους του, ο Ντίπρααμ περασε δύσκολες στιγμές, όταν η οικονομική ύφεση κατέστρεψε την αγορά.
Σύμφωνα με το RKD, μαθητής του ήταν ο Ματάις Βούλφρετ (Matthijs Wulfraet). Οι πίνακές του ήταν αρκετά δημοφιλείς και είναι γενικά μικρές εσωτερικές σκηνές ταβέρνας με χωρικούς να πίνουν ή να καπνίζουν. Ο Χαουμπράκεν ήταν πολύ πιο φιλόφρων σε σχέση με τον Ντίπρααμ στη βιογραφία του για τον μαθητή του Βούλφρετ, ισχυριζόμενος ότι τα έργα του πωλήθηκαν σε καλές τιμές στο Άρνεμ και ότι ήταν καλός Δάσκαλος για το νεαρό αγόρι.
Εξωτερικοί σύνδεσμοι
Κατηγορία:Ολλανδοί ζωγράφοι της Χρυσής Εποχής Κατηγορία:Ολλανδοί ζωγράφοι
Ραφ Βαλόνε
Ο Ραφαέλε «Ραφ» Βαλόνε (ιταλικά: Raffaele Vallone), (17 Φεβρουαρίου 1916 - 31 Οκτωβρίου 2002), ήταν Ιταλός ποδοσφαιριστής και διεθνής κινηματογραφικός ηθοποιός.
Πρώτα χρόνια
Ο Βαλόνε γεννήθηκε στην Τρόπεα της Καλαβρίας και ήταν γιος δικηγόρου. Παρακολούθησε το Liceo classico Cavour και σπούδασε νομικά και φιλοσοφία στο Πανεπιστήμιο του Τορίνο και εισήλθε στο δικηγορικό γραφείο του πατέρα του.
Έπαιξε επαγγελματικό ποδόσφαιρο σε νεαρή ηλικία, παίζοντας στη Serie A για το Τορίνο. Κέρδισε το Coppa Italia με την ομάδα του την εποχή 1935-1936.
Στη συνέχεια έγινε επικεφαλής του τμήματος πολιτισμού της L'Unità, της τότε επίσημης εφημερίδας του Ιταλικού Κομμουνιστικού Κόμματος, καθώς και κριτικός κινηματογράφου για την εφημερίδα του Τορίνου La Stampa.
Κατά τη διάρκεια του Β΄ Παγκοσμίου Πολέμου, ο Βαλόνε υπηρέτησε με την Κομμουνιστική αντίσταση.
Διεθνής σταδιοδρομία
Το κινηματογραφικό ντεμπούτο του ήταν στην ταινία We The Living (1942) σε έναν μικρό ρόλο ενός ναυτικού, αλλά ο Βαλόνε δεν ενδιαφερόταν αρχικά για μια καριέρα ηθοποιού. Παρ' όλα αυτά, στη συνέχεια έπαιξε με τον Βιτόριο Γκάσμαν και την Σιλβάνα Μάνγκανο στο Πικρό Ρύζι (1949). Η ταινία έγινε μια κλασική νεορεαλιστική και ο Βαλόνε ξεκίνησε μια διεθνή καριέρα. Το 1962 συμπρωταγωνίστησε με την Μελίνα Μερκούρη στην ταινία Φαίδρα του Ζυλ Ντασέν στο ρόλο ενός Έλληνα μεγαλοεφοπλιστή.
Προσωπική ζωή
Το 2001 ο Ραφ Βαλόνε δημοσίευσε την αυτοβιογραφία του, "L'alfabeto della memoria". Ήταν παντρεμένος με την ηθοποιό Έλενα Βάρτζι από το 1952 μέχρι τον θάνατό της και είχαν τρία παιδιά, εκ των οποίων τα δύο είναι ηθοποιοί: η Ελεονόρα Βαλόνε και ο Σαβέριο Βαλόνε.
Ο Βαλόνε πέθανε σε ηλικία 86 ετών από καρδιακή προσβολή στη Ρώμη στις 31 Οκτωβρίου 2002.
Παραπομπές
Κατηγορία:Ιταλοί άνδρες ηθοποιοί κινηματογράφου Κατηγορία:Ιταλοί ποδοσφαιριστές
Hrvatska elektroprivreda
Η Hrvatska elektroprivreda (Όμιλος HEP) είναι μια εθνική εταιρεία ηλεκτρικής ενέργειας στην Κροατία που ασχολείται με την παραγωγή, μεταφορά και διανομή ηλεκτρικής ενέργειας για περισσότερο από έναν αιώνα, καθώς και με την παροχή θερμότητας και τη διανομή αερίου τις τελευταίες δεκαετίες. Ο όμιλος HEP διοργανώνεται με τη μορφή εταιρείας συμμετοχών με αριθμό θυγατρικών εταιρειών.
Ιστορία
Η HEP υποστηρίζει ότι είναι η παλαιότερη ηλεκτρική εταιρεία που διανέμει εναλλασσόμενο ρεύμα, από την ίδρυσή της το 1895, όταν χτίστηκε το πρώτο εργοστάσιο υδροηλεκτρικής ενέργειας Γιαρούγκα, μόνο τρεις ημέρες μετά το εργοστάσιο ηλεκτροπαραγωγής Άνταμς στους καταρράκτες του Νιαγάρα.
Δομή
Η μητρική εταιρεία του Ομίλου HEP, η HEP d.d., εκτελεί τη λειτουργία της εταιρικής διαχείρισης του Ομίλου HEP.
Η παραγωγή μεταβιβάζεται σε δύο θυγατρικές: την HEP Proizvodnja d.o.o., η οποία ασχολείται με την πλειονότητα των μονάδων παραγωγής και την TE Plomin d.o.o., η οποία είναι συνιδιοκτησία της HEP και της RWE Power, και εκμεταλλεύεται το εργοστάσιο ηλεκτροπαραγωγής Πλόμιν. Η HEP κατέχει επίσης το 50% του πυρηνικού σταθμού Κρσκο στη Σλοβενία.
Σοφία Εδβίγη της Δανίας
Βιογραφία
Πέθανε στις 13 Μαρτίου 1735 στο Παλάτι Σαρλότενμποργκ σε ηλικία 57 ετών. Είναι θαμμένη στον Καθεδρικό Ναό του Ρόσκιλε της νήσου Σγιέλαν της Δανίας.
Hrvatska elektroprivreda
Δομή
Η HEP Operator prijenosnog sustava d.o.o. (HEP OPS, Ελληνικά: Διαχειριστής Συστήματος Μεταφοράς HEP) και η HEP Operator distribucijskog sustava d.o.o. (HEP ODS, Ελληνικά: Διαχειριστής Συστήματος Διανομής HEP) είναι οι φορείς παροχής δημόσιων υπηρεσιών μεταφοράς και διανομής ηλεκτρικής ενέργειας, αντίστοιχα, για τις ανάγκες των συμμετεχόντων στην κροατική αγορά.
Η HEP ODS είναι επίσης υπεύθυνη για τον εφοδιασμό των πελατών με το τέλος ρεύματος, ενώ η παροχή στους επιλέξιμους πελάτες (βιομηχανία και επιχειρήσεις) εμπίπτει στη δικαιοδοσία της HEP Opskrba d.o.o.
Σοφία Εδβίγη της Δανίας
Παραπομπές
Κατηγορία:Οίκος του Όλντενμπουργκ Κατηγορία:Δανοί ευγενείς Κατηγορία:Νορβηγοί ευγενείς Κατηγορία:Πριγκίπισσες της Δανίας Κατηγορία:Πριγκίπισσες της Νορβηγίας
Hrvatska elektroprivreda
Δομή
Άλλες επιχειρηματικές δραστηριότητες περιλαμβάνουν: τη τηλεθέρμανση (HEP Toplinarstvo d.o.o), τη διανομή φυσικού αερίου (HEP Plin d.o.o), την ενεργειακή απόδοση (HEP ESCO d.o.o), την προστασία του περιβάλλοντος με έμφαση στη διαχείριση των αποβλήτων (APO d.o.o), τις ανανεώσιμες πηγές ενέργειας (HEP Obnovljivi izvori energije d.o.o), την εκπαίδευση και την κατάρτιση (HEP Nastavno-obrazni centar) και τον ελεύθερο χρόνο και την αναψυχή (HEP Odmor i rekrerecija d.o.o).
Εξωτερικοί σύνδεσμοι
Κατηγορία:Κροατία
Βασιλική Διαμαντοπούλου
Η Βασιλική Διαμαντοπούλου (γεννηθείσα στις 12 Μαρτίου 1993) είναι Ελληνίδα υδατοσφαιρίστρια, μέλος του Ν.Ο. Βουλιαγμένης και της εθνικής ομάδας.
Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018.
Παραπομπές
Κατηγορία:Υδατοσφαιρίστριες ΝΟΒ Κατηγορία:Ελληνίδες υδατοσφαιρίστριες
Άλκηστις Μπενέκου
Η Άλκηστις Χριστίνα Μπενέκου (γεννήθηκε στις 31 Ιανουαρίου 1994) είναι παίκτρια της υδατοσφαίρισης από την Ελλάδα που αγωνίζεται για λογαριασμό του Εθνικού.
Αγωνίστηκε στην εθνική ομάδα νέων, πρωταθλήτρια του Ευρωπαϊκού Πρωταθλήματος Υδατοσφαίρισης Νέων 2011, και ήταν μέλος της ελληνικής ομάδας στο Παγκόσμιο Πρωτάθλημα Υγρού Στίβου 2013.
Το 2014, υπέγραψε με το Πανεπιστήμιο της Αριζόνα και άρχισε να παίζει για την πανεπιστημιακή ομάδα υδατοσφαίρισης Σαν Ντέβιλς. Στις αρχές του 2017, έγινε μία από τους δέκα κορυφαίους σκόρερ στην ιστορία της ομάδας.
Έχει μια αδερφή, την Ιόλη με την οποία αγωνίζονται στους «κυανόλευκους».
Παραπομπές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιρίστριες ΟΣΦΠ Κατηγορία:Υδατοσφαιριστές του Εθνικού Πειραιώς
Καίη Τσιτσέλη
Η Καίη Τσιτσέλη (1926-2001 ) ήταν Ελληνίδα συγγραφέας και μεταφράστρια. Τιμήθηκε με κρατικό βραβείο Διηγήματος το 1999.
Συμμετοχή σε συλλογικά έργα
(2011) Η κουζίνα του Balthazar (1973-1983), Ιστός
(1997) Άσεμνες ιστορίες, Εκδόσεις Πατάκη
(1994) Δεκαοχτώ κείμενα, Κέδρος
Μεταφράσεις
(2005) Συλλογικό έργο, Νίκη Καναγκίνη, Futura
(2001) Ν. Παπαχατζής, Ancient Corinth, Εκδοτική Αθηνών
(2001) Σ.Ε. Ιακωβίδης, Mycenae - Epidaurus, Εκδοτική Αθηνών
(1995) Σ. Τσίρκας, Drifting Cities, Κέδρος
(1992) Ηλ. Πετρόπουλος, Tsoclis, Αδάμ - Πέργαμος
(1991) Μ. Κουμανταρέας, Koula, Κέδρος
(1991) Π. Αμπατζόγλου, What Does Mrs. Freeman Want, Κέδρος
(1989) Κ. Βρεττάκος, Άθως, Τρία Φύλλα
Παραπομπές
Κατηγορία:Έλληνες μεταφραστές
Βέλικο Καντίεβιτς
Ο Βέλικο Καντίεβιτς (ή Καντίγιεβιτς) (Veljko Kadijević, 21 Νοεμβρίου 1925 - 2 Νοεμβρίου 2014) ήταν απόστρατος στρατηγός του Γιουγκοσλαβικού Λαϊκού Στρατού (ΓΛΣ) και Υπουργός Άμυνας (Γραμματέας Άμυνας) της Κυβέρνησης Σοσιαλιστικής Ομοσμονδιακής Δημοκρατίας της Γιουγκοσλαβίας (ΣΟΔΓ) την περίοδο 1988-1992.
Βιογραφικό
Ο Καντίεβιτς γεννήθηκε στο χωριό Γκλάβινα στην Κροατία - μέρος τότε του Βασιλίου των Σλοβένων, Κροατών και Σέρβων - από πατέρα Σέρβο και μητέρα Κροάτισσα. Ο πατέρας του Ντούσαν είχε πολεμησει στον Ισπανικό Εμφύλιο. Το 1942 προσχώρησε στη Γιουγκοσλαβική Αντίσταση, στο στρατό του Τίτο. Την ίδια χρονιά έγινε μέλος του Κομμουνιστικού Κόμματος της Γιουγκοσλαβίας (ΕΓΚ). Μετά την Απελευθέρωση παρέμεινε στις γιουγκοσλαβικές ένοπλες δυνάμεις ενώ σπούδασε στο Κολλέγιο του Γενικού Επιτελείου Στρατού των ΗΠΑ από όπου αποφοίτησε το 1963.
Τον Μάιο του 1988 έγινε Γραμματέας (Υπουργός) Άμυνας στην Ομοσπονδιακή Κυβέρνηση. Από τη θέση αυτή, καθώς και με την ιδιότητά του ως Στρατηγού, ανέλαβε την ευθύνη να διαφυλάξει την ακεραιότητα της χώρας από τις αποσχιστικές εθνικιστικές τάσεις. Παράλληλα, με τη διάλυση της ΕΓΚ, συμμετείχε στην ίδρυση της Ένωσης Γιουγκοσλάβων Κομμουνιστών - Κίνημα για τη Γιουγκοσλαβία - ενός αριστερού κόμματός που αργότερα συμμάχησε με το κόμμα JUL της συζύγου του Σλόμπανταν Μιλόσεβιτς. Ως υπουργός άμυνας συμμετείχε στον Πόλεμο των δέκα ημερών στη Σλοβενία και στον Πόλεμο της Κροατίας. Ο ίδιος είχε υποστηρίξει πως αφού η πολιτική ηγεσία απέτυχε στην προσπάθεια να διατηρηθεί η ειρήνη, και την αποστολή αυτή πλέον θα αναλάμβαναν οι ένοπλες δυνάμεις.
Το 1991, παρά τις θέσεις του τότε Προέδρου της Σερβίας Σλόμπονταν Μιλόσεβιτς για βίαη καταστολή από το στρατό των διαδηλώσεων στο Βελιγράδι και για επιβολή στρατιωτικου νόμου με πραξικόπημα, ο Καντίεβιτς αρνήθηκε να συμμετάσχει σε τέτοιους σχεδιασμούς.
Τον Ιανουάριο του 1992 παραιτήθηκε από την Ομοσπονδιακή Κυβέρνηση και αποστρατεύτηκε. Τον διαδέχτηκε ο στρατηγός Μπλαγκόγιε Άτζιτς. Συντομα και το ίδιο κράτος που υπηρέτησε ο Βέλικο Καντίεβιτς για 49 χρόνια έπαψε να υπάρχει (27 Απριλίου 1992)
Τον Μάιο του 2006, οι δικαστικές αρχές της Κροατίας απήγγειλαν κατηγορίες κατά του στρατηγού Βέλικο Καντίγιεβιτς, και του πρώην αρχηγού της πολεμικής αεροπορίας, στρατηγού Ζβόνκο Τζούργιεβιτς για τη διάπραξη εγκλημάτων πολέμου σε βάρος πολιτών κατά τη διάρκεια του πολέμου που διεξήχθη από το 1991 έως το 1995. Οι δύο άντρες κατηγορήθηκαν ότι διέταξαν την πραγματοποίηση αεροπορικών επιθέσεων στην πόλη Οσιγιεκ της Κροατίας κατά πολιτικών στόχων μεταξύ Σεπτεμβρίου και Δεκεμβρίου του 1991. Από τις επιθέσεις έχασαν τη ζωή τους 30 πολίτες. Από το 2007 μετά από αιτημα των κροατικών δικαστικών αρχών ειχε εκδοθεί ένταλμα σύλληψης από την Interpol.
Το 2001 κλήθηκε από το Διεθνές Δικαστήριο της Χάγης ως μάρτυρας για τα εγκλήματα πολέμου στη Γιουγκοσλαβία. Εντούτοις, απέφυγε να πάει στη Χάγη, φεύγοντας μάλιστα στη Ρωσία. Το 2008 μάλιστα ο Πρόεδρος Ντμίτρι Μεντβέντεφ του χορήγησε τη ρωσική υπηκοότητα. Έκτοτε, η Ρωσική Κυβέρνηση έχει απορρίψει το ενδεχόμενο να εκδόσει τον Στρατηγό Καντίεβιτς στην Κροατία.
Ο Στρατηγός Καντίεβιτς υπερασπιζόμενος τις αποφάσεις του σημειώνει πως στην πρώτη φάση των Γιουγκοσλαβικών Πολέμων - στην οποία ήταν ενεργός - δεν υφίστανται εγκλήματα πολέμου, δρώντας στα πλαίσια του υφιστάμενου (κατά τα έτη 1990-1992) συνταγματικού δικαιου, καθώς ο ΓΛΣ ήταν ο μοναδικός νόμιμος στρατός αφού η Γιουγκοσλαβία υπήρχε ακόμα ως κρατική οντότητα, σε αντίθεση με τα παραστρατιωτικά σώματα των διαφόρων δημοκρατιών τα οποία πολεμούσε.
Κατά τη διάρκεια της Εισβολής στο Ιράκ το 2004 δημοσιεύματα έφεραν τον Καντίεβιτς να συνεργάζεται ως σύμβουλος των δυνάμεων της Συμμαχίας που εισέβαλε στο Ιράκ - πράγμα που ουδεποτε αποδείχθηκε.
Διακρίσεις και παράσημα
Ο Βέλικο Καντίεβιτς είχε τιμηθεί με τα παρακάτω γιουγκοσλαβικά παράσημα:
Συγγραφικό έργο
Ο Βέλικο Καντίεβιτς μέτα την συνταξιοδότηση του ασχολήθηκε με τη συγγραφή απομνημονευμάτων. Είναι συγγραφέας πάνω από 20 άρθρων με στρατιωτική θεματολογία. Τα σημαντικότερα βιβλία του είναι:
Παραπομπές
Κατηγορία:Γιουγκοσλάβοι στρατιωτικοί Κατηγορία:Σέρβοι στρατιωτικοί Κατηγορία:Παρτιζάνοι Κατηγορία:Γιουγκοσλάβοι κομμουνιστές Κατηγορία:Σέρβοι πολιτικοί της Γιουγκοσλαβίας Κατηγορία:Υπουργοί άμυνας της Γιουγκοσλαβίας
Έλενα Ξενάκη
Η Ελένη Ξενάκη (γεννηθείσα στις 5 Ιουλίου 1997) είναι Ελληνίδα υδατοσφαιρίστρια. Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018 στη Βαρκελώνη όπου η Ελλάδα τερμάτισε 2η, και στο Παγκόσμιο Πρωτάθλημα Υγρού Στίβου 2015, όπου η Ελλάδα τερμάτισε 6η.
Παραπομπές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιρίστριες ΝΟΒ Κατηγορία:Υδατοσφαιρίστριες ΟΣΦΠ
Λάμπερτ Ντόομερ
Ο Λάμπερτ Ντόομερ (Lambert Doomer, 11 Φεβρουαρίου 1624 – 2 Ιουλίου 1700) ήταν Ολλανδός τοπιογράφος της Χρυσής ολλανδικής Εποχής.
Βιογραφία
Ο Ντόομερ ήταν το τρίτο από τα εννέα παιδιά του Χέρμαν Ντόομερ (1595–1650) και της συζύγου του Μπέρτγιε Μάρτενς, οι οποίοι είχαν μια επιτυχημένη επιχείρηση με έπιπλα από καπλαμά έβενου. Ο Λάμπερτ εκπαιδεύτηκε ως επιπλοποιός όπως ο πατέρας του, αλλά φάνηκε να του αρέσει περισσότερο το σχέδιο παρά η ξυλουργική και έγινε καλλιτέχνης. Δεν είναι γνωστό ποιος τον εκπαίδευσε, αλλά επειδή ο πατέρας του προμήθευε πλαίσια για τον Ρέμπραντ, πιθανότατα είχε πρόσβαση σε έναν Δάσκαλο από το δίκτυο του πατέρα του. Ο Ρέμπραντ ζωγράφισε πορτρέτα των γονιών του για την 25η επέτειο του γάμου τους, κάτι που ήταν ασυνήθιστο εκείνη την εποχή, το 1638.Ο Λάμπερτ Ντόομερ ζωγράφισε αντίγραφα και των δύο αυτών πινάκων το 1644. Για να ολοκληρώσει την εκπαίδευσή του, ο Λάμπερτ ταξίδεψε στη Γαλλία με τον Βίλλεμ Σέλλινκς, που ήταν τρία χρόνια νεότερος του, το 1646 Και οι δύο έκαναν εκτενή σχέδια αυτού του ταξιδιού και τα σχέδια του Σέλλινκς φυλάσσονται στο Fondation Custodia στο Παρίσι, το ίδρυμα που ξεκίνησε από τον Ολλανδό συλλεκτη Φριτς Λουχτ. Ο προορισμός τους ήταν η Νάντη, όπου ζούσαν δύο από τα αδέλφια του Ντούμερ, αλλά μάλωσαν και χώρισαν. Στη συνέχεια ξεκίνησαν ένα ταξίδι στην Αγγλία, και παρόλο που και οι δύο βρίσκονταν στο ίδιο πλοίο, δεν αναφέρονται ο ένας στα ημερολόγια του άλλου. μικρογραφία| Πανδοχείο σε γειτονιά της Νάντης, περίπου 1640-1660 Ο Λάμπερτ φαίνεται ότι τα πήγε καλά ως ζωγράφος. Μπόρεσε να αγοράσει σε δημοπρασία μια μεγάλη ποσότητα από σχέδια και βιβλία σκίτσο του Ρέμπραντ μετά την πτώχευση του καλλιτέχνη το 1657. Είναι από τα σχολαστικά αντίγραφα αυτών των σχεδίων που άλλοι συμπέραναν ότι ήταν μαθητής του Ρέμπραντ, αλλά αυτό δεν είναι σίγουρο. Το 1663 έκανε ένα ταξίδι στον Ρήνο μέχρι την Ελβετία, και μόλις το 1668, σε ηλικία 44 ετών, παντρεύτηκε και εγκαταστάθηκε στο Άλκμααρ, όπου έκανε πολλά σχέδια. Στο τέλος της ζωής του μετακόμισε στο Άμστερνταμ το 1694, όπου αργότερα πέθανε.
Εξωτερικοί σύνδεσμοι
Κατηγορία:Ολλανδοί ζωγράφοι της Χρυσής Εποχής Κατηγορία:Σελίδες με μη επιθεωρημένες μεταφράσεις Κατηγορία:Ολλανδοί ζωγράφοι
Φιλίππα της Καμπανίας
Η Φιλίππα, γαλλ. Philippa (π. 1197 - 20 Δεκεμβρίου 1250) από τον Οίκο τού Μπλουά ήταν πριγκίπισσα της Ιερουσαλήμ.
Βιογραφία
Ήταν η δεύτερη (επιζήσασα) κόρη τού Ερρίκου Β΄ κόμη της Καμπανίας και της Ισαβέλλας Α΄ των Ανζού της Ιερουσαλήμ.
Τον πατέρα της στην Καμπανία είχε διαδεχθεί ο μικρότερος αδελφός του Θεοβάλδος Γ΄ και 4 έτη μετά ο γιος εκείνου Θεοβάλδος Δ΄ ο υστερότοκος, ο οποίος ήταν βρέφος. Ο σύζυγος της Φιλίππας την έπεισε να διεκδικήσει την κομητεία της Καμπανίας, αλλά σε αυτό αντέδρασε η σύζυγος τού Θεοβάλδου Γ΄, η Λευκή των Χιμένεθ. Ακολούθησε ο Πόλεμος για τη Διαδοχή στην Καμπανία, όπου τη Λευκή υποστήριξε ο Φίλιππος Β΄ της Γαλλίας (εξάδελφος τού Θεοβάλδου Γ΄), ο Φρειδερίκος Β΄ της Γερμανίας και ο Εύδης Γ΄ δούκας της Βουργουνδίας (2ος εξάδελφος τού Θεοβάδου Δ΄), οι οποίοι νίκησαν. Η Φιλίππα παραιτήθηκε των αξιώσεών της το 1222 και ο Θεοβάλδος υποχρεώθηκε να πληρώσει ένα μεγάλο χρηματικό ποσό στη Φιλίππα και τον σύζυγό της για τα δικαιώματά του επί της κομητείας.
Απεβίωσε το 1250, έξι έτη μετά από τον Εράρ, σε ηλικία 53 ετών.
Οικογένεια
Νυμφεύτηκε τον Εράρ των Μπριέν κύριο τού Ραμρύ και είχε τέκνα:
Πηγές
Ruth Mazo Karras, Joel Kaye, E. Ann Matter, Law and the Illicit in Medieval Europe, pp. 144–45, Google Books, retrieved 1 July 2009
Παραπομπές
Κατηγορία:Οίκος του Μπλουά
Περιφερειακές εκλογές Μπαρίνας 2022
Στις 9 Ιανουαρίου 2022 διεξήχθησαν περιφερειακές εκλογές στη Μπαρίνας, στη Βενεζουέλα, για να εκλεγεί ο κυβερνήτης της πολιτείας. Η εκλογή έπρεπε να γίνει μαζί με τις άλλες περιφερειακές εκλογές της Βενεζουέλας, στις 21 Νοεμβρίου 2021, αλλά τα αποτελέσματα για τη Μπαρίνας ακυρώθηκαν και προγραμματίστηκε νέα ψηφοφορία. Γύρω στους 600.000 εγγεγραμμένους ψηφοφόρους κλήθηκαν να ψηφίσουν στα περίπου 500 εκλογικά κέντρα της πολιτείας. Η προσέλευση ήταν μέση, γύρω στο 52% Ο 54χρονος Σέρτσιο Γκαρίδο, ένας πολιτικός της αντιπολίτευσης, κέρδισε συγκεντρώνοντας το 55,4% των ψήφων. Είναι η πρώτη νίκη της αντιπολίτευσης στη Μπαρίνας, την γενέτειρα του Τσάβες, σε περίοδο 23 χρόνων. μικρογραφία|300x300εσ|Η προσέλευση ανά δήμο.
Παραπομπές
Μπαρινας Κατηγορία:Εκλογές στη Βενεζουέλα
Βικτώρια (Λαμπουάν)
thumb|300px|right|Στρατιώτες από το 9ο τμήμα του Αυστραλιανού Στρατού καθώς περνούσαν από τα ερείπια του Δημαρχείου της Βικτώριας και τα ερείπια του πύργου του ρολογιού στις 26 Ιουνίου του 1945 μετά από βαρύ βομβαρδισμό από τις συμμαχικές δυνάμεις thumb|300px|right|Το λιμάνι του Λαμπουάν, μία από τις πιο σημαντικές οικονομικές περιοχές του νησιού
Η Βικτώρια ή η πόλη της Βικτώριας (μαλαισιανά: Bandar Victoria) είναι πρωτεύουσα της Ομοσπονδιακής Επικράτειας της Λαμπουάν της Μαλαισίας. Βρίσκεται στο νησιωτικό σύμπλεγμα Λαμπουάν απέναντι από τη βόρεια ακτή του Βόρνεο και ειδικότερα στη νοτιοανατολική γωνία της νήσου Λαμπουάν και το Μαλαισιανό της όνομα, το Bandar Victoria, χρησιμοποιείται συνήθως προς τιμήν της βασιλείας της Βασίλισσας Βικτώριας. Η πόλη είναι μια αστική περιοχή και περιλαμβάνει το λιμάνι του Λαμπουάν, ένα προστατευμένο λιμάνι βαθέων υδάτων, το οποίο αποτελεί σημαντικό σημείο μεταφόρτωσης για το Μπρουνέι, το βόρειο Σαράουακ και το δυτικό Σαμπάχ.
Ιστορία
Από τον 15ο αιώνα, η περιοχή της πόλης, συμπεριλαμβανομένων άλλων περιοχών του Λαμπουάν, βρισκόταν υπό την Αυτοκρατορία του Μπρουνέι. Η ιστορία της χρονολογείται από τη στιγμή που το νησί παραχωρήθηκε από τον σουλτάνο Ομάρ Αλί Σαϊφουντίν ΙΙ στους Βρετανούς. Ο Rodney Mundy, ένας βρετανός αξιωματικός του ναυτικού, επισκέφθηκε αργότερα το νησί υπό το όνομα της βασίλισσας Βικτώριας. Το νησί καταλήφθηκε στη συνέχεια από την Ιαπωνία από τις 3 Ιανουαρίου του 1942 έως τον Ιούνιο του 1945 και κυβερνήθηκε ως τμήμα της στρατιωτικής μονάδας του Βόρειου Βόρνεο από τον Ιαπωνικό 37ο Στρατό. Κατά τη διάρκεια της μάχης της Λαμπουάν απελευθερώθηκε από το 9ο τμήμα της Αυστραλιανής Αυτοκρατορικής Δύναμης στις 10 Ιουνίου του 1945 και τέθηκε υπό βρετανική στρατιωτική διοίκηση μέχρι τις 15 Ιουλίου του 1946, όταν ενσωματώθηκε στη Βρετανική αποικία του Στέμματος του Βόρειου Βόρνεο. Κατά τη διάρκεια αυτής της περιόδου, η κυβέρνηση της Βρετανική αποικίας αποκατέστησε μεγάλο μέρος της υποδομής που είχε καταστραφεί κατά τη διάρκεια του πολέμου. Το νησί αργότερα έγινε μέλος του κρατιδίου του Σαμπάχ και της Μαλαισίας το 1963, πριν η τοπική κρατική κυβέρνηση του Σαμπάχ παραχωρήσει το νησί στην ομοσπονδιακή κυβέρνηση το 1984. Το 1990 ανακηρύχθηκε διεθνές υπεράκτιο χρηματοπιστωτικό κέντρο και ζώνη ελεύθερων συναλλαγών για να βοηθήσει στην ανάπτυξη της Βικτώριας.
Παραπομπές
Κατηγορία:Γεωγραφία της Μαλαισίας
Σλαβομακεδονική νοηματική γλώσσα
Η Σλαβομακεδονική νοηματική γλώσσα (македонски знаковен јазик ή македонски гестовен јазик, makedonski gestoven jazik) είναι η νοηματική γλώσσα της κοινότητας κωφών στη Βόρεια Μακεδονία. Όπως όλες οι νοηματικές γλώσσες, η σλαβομακεδονική νοηματική γλώσσα είναι επίσης βασισμένη σε χειρονομίες και κινήσεις του σώματος, ιδιαίτερα σε κινήσεις με τα χέρια. Ο ακριβής αριθμός χρηστών της νοηματικής γλώσσας στη Βόρεια Μακεδονία δεν είναι γνωστός, αλλά 6.000 άτομα είχαν ζητήσει ειδήσεις στη νοηματική γλώσσα στη τοπική τηλεόραση. Η εκμάθηση, χρήση της γλώσσας καθώς και τα δικαιώματα της κοινότητας των κωφών στη Βόρεια Μακεδονία ρυθμίζονται από το εθνικό δίκαιο.
Αλφάβητο
Το αλφάβητο αποτελείται από 31 νοήματα, τα οποία ισοδυναμούν στους 31 ήχους της σλαβομακεδονικής. Κάθε γράμμα έχει το δικό του νόημα. Υπάρχουν δύο τύποι του αλφαβήτου, αυτό που εκφράζεται με ένα χέρι και το αλφάβητο που εκφράζεται με δύο χέρια.
Νομοθεσία
Η σλαβομακεδονική νοηματική γλώσσα ρυθμίζεται από τον εθνικό νόμο της 21ης Αυγούστου 2009. Ο βορειομακεδονικός νόμος το ορίζει ως εξής:
"Η Νοηματική γλώσσα, σύμφωνα με τον νόμο αυτό, αναγνωρίζεται ως ένας φυσικός τρόπος επικοινωνίας, ισότιμη με την προφορική επικοινωνία. Η Νοηματική γλώσσα είναι γλώσσα που χρησιμοποιείται για την αμοιβαία κατανόηση μεταξύ των ανθρώπων με προβλήματα ακοής, δηλαδή είναι φυσικό μέσο επικοινωνίας μεταξύ αυτών και άλλα φυσικά και νομικά πρόσωπα. Η γλώσσα είναι ένα οπτικό σύστημα νοημάτων, που κατανοεί τις ειδικές θέσεις, τις κατευθύνσεις και τις κινήσεις των χεριών και των δακτύλων και το μιμητισμό στο πρόσωπο."
Ωστόσο, ο νόμος περιλαμβάνει πολλά πράγματα, όπως: ορισμός της γλώσσας, δικαιώματα των κωφών της Βόρειας Μακεδονίας, μελέτη της γλώσσας και την προετοιμασία κατάλληλων διερμηνέων, ορισμός των καθηκόντων της Εθνικής Ένωσης Κωφών της Βόρειας Μακεδονίας. Επίσης ορίζει την χρηματοδότησή της και εξασφαλίζει την ορθή εφαρμογή του δικαιώματος των κωφών. Βασικά, κάθε άτομο έχει το δικαίωμα να ζητήσει διερμηνέα της νοηματικής γλώσσας και ο φορέας όπου υποβλήθηκε το αίτημα ή το ίδιο το άτομο είναι υποχρεωμένο να βρει ένα.
Εξωτερικοί σύνδεσμοι
Κατηγορία:Γλώσσες της Βόρειας Μακεδονίας Κατηγορία:Πολιτισμός της Βόρειας Μακεδονίας Κατηγορία:Νοηματικές γλώσσες
Λα μείζονα
Η Λα μείζονα (ή λα ματζόρε, στα αγγλικά: A major) είναι μείζονα κλίμακα που αρχίζει από λα και έχει τις νότες λα, σι, ντο δίεση, ρε, μι, φα δίεση και σολ δίεση. Έχει οπλισμό τρεις διέσεις. Η σχετική της είναι η Φα δίεση ελάσσονα και η ομώνυμή της είναι η Λα ελάσσονα. Η Λα μείζονα είναι η μόνη κλίμακα όπου η ναπολιτάνικη συγχορδία με έκτη στη 2η (δηλαδή την επιτονική), η οποία έχει ύφεση, απαιτεί και ύφεση και αναίρεση.
Η Λα μείζονα είναι η εξής κλίμακα:
Στα κλειδιά του σολ και του φα και στο άλτο κλειδί, το σολ δίεση στον οπλισμό τοποθετείται ψηλότερα από το ντο δίεση. Ωστόσο, στο τενόρο κλειδί, θα απαιτούσε μια βοηθητική γραμμή και έτσι το σολ δίεση τοποθετείται χαμηλότερα από το ντο δίεση.
Ιστορία
Αν και δεν είναι τόσο σπάνια η Λα μείζονα στη συμφωνική λογοτεχνία όσο οι κλίμακες με περισσότερες διέσεις (αυτές που έχουν περισσότερες από τρεις διέσεις), οι συμφωνίες σε Λα μείζονα είναι λιγότερο συχνές από ό,τι αυτές που είναι σε πλήκτρα με κλίμακες με λιγότερες διέσεις, (Ρε μείζονα ή Σολ μείζονα). Η 7η Συμφωνία του Μπετόβεν, η 6η του Μπρούκνερ και η 4η του Μέντελσον αποτελούν έναν σχεδόν πλήρη κατάλογο των συμφωνιών της ρομαντικής εποχής που είναι σε αυτή την κλίμακα. Το Κοντσέρτο για κλαρινέτο και το Κουιντέτο για κλαρινέτο του Μότσαρτ είναι και τα δύο σε Λα μείζονα, μαζί με το 23ο Κοντσέρτο για πιάνο που συνέθεσε και γενικά ο Μότσαρτ ήταν πιο πιθανό να χρησιμοποιήσει κλαρινέτο σε Λα μείζονα παρά σε οποιαδήποτε άλλη τονικότητα εκτός από Μι ύφεση μείζονα. Επιπλέον, το κορυφαίο μέρος του Κοντσέρτου για βιολί του Τσαϊκόφσκι είναι επίσης σε Λα μείζονα.
Η Λα μείζονα εμφανίζεται συχνά στη μουσική δωματίου και σε άλλες μουσικές για έγχορδα, που ευνοούν τις κλίμακες με διέσεις. Το Κουιντέτο πέστροφας του Φραντς Σούμπερτ και το Κουιντέτο για πιάνο No. 2 του Αντονίν Ντβόρζακ είναι και τα δύο σε Λα μείζονα. Ο Γιοχάνες Μπραμς, ο Σεζάρ Φρανκ και οΓκαμπριέλ Φωρέ έγραψαν σονάτες για βιολί σε Λα μείζονα. Σε σχέση με τη Σονάτα Κρόιτσερ του Μπετόβεν, ο Πίτερ Κρόπερ είπε ότι η Λα μείζονα «είναι ηχητικά η πληρέστερη κλίμακα για το βιολί».
Για ορχηστρικά έργα σε Λα μείζονα, τα τυμπάνια είναι συνήθως ρυθμισμένα σε λα και μι με απόσταση ένα πέμπτο μεταξύ τους, αντί για ένα τέταρτο όπως για τις περισσότερες άλλες κλίμακες. Ο Εκτόρ Μπερλιόζ παραπονέθηκε για ένα έθιμο που επικρατούσε κατά την εποχή του, σύμφωνα με το οποίο τα τυμπάνια που κουρδίζονταν στο λα και στο μι με απόσταση ένα πέμπτο σημειώνονταν με διάφορα ένα τέταρτο από το ντο και το σολ, ένα έθιμο που επιβίωσε τόσο αργά όσο και η μουσική του Φραντς Μπέρβαλντ.
Εξωτερικοί σύνδεσμοι
Κατηγορία:Συνθέσεις σε Λα μείζονα Κατηγορία:Μείζονες κλίμακες
Αρκτική Γέφυρα
μικρογραφία|Η διαδρομή της Αρκτικής Γέφυρας (μπλε γραμμή στο χάρτη) ελπίζεται ότι θα συνδέσει τη Βόρεια Αμερική με τις αγορές στην Ευρώπη και την Ασία χρησιμοποιώντας διαδρομές ελεύθερες από πάγο σε όλο τον Αρκτικό Ωκεανό Η Αρκτική Γέφυρα ή Γέφυρα της Αρκτικής Θάλασσας είναι εποχική θαλάσσια διαδρομή μήκους 6.700 χιλιομέτρων που συνδέει τη Ρωσία με τον Καναδά και συγκεκριμένα το ρωσικό λιμάνι Μούρμανσκ με το λιμάνι του Τσώρτσιλ της Μανιτόμπα στο Κόλπο Χάντσον. Το Τσώρτσιλ είναι ο μόνος κύριος λιμένας στη βόρεια ακτή του Καναδά και δεν έχει οδικές συνδέσεις με τον υπόλοιπο Καναδά. Είναι το βόρειο άκρο του σιδηροδρόμου του Κόλπου του Χάντσον και είναι χρήσιμη σύνδεση για την εξαγωγή σιτηρών από τα καναδικά λιβάδια στις ευρωπαϊκές αγορές. Το λιμάνι του Μούρμανσκ στον ελεύθερο από πάγο κόλπο Κόλα συνδέεται σιδηροδρομικά με την Αγία Πετρούπολη και την υπόλοιπη Ευρώπη. Το Μουρμάνσκ συνδέεται επίσης με την υπόλοιπη Ρωσία με τον αυτοκινητόδρομο M18 Κόλα.
Η Ρωσία έχει δείξει έντονο ενδιαφέρον για την ανάπτυξη της διαδρομής της Αρκτικής Γέφυρας. Εάν αναπτυχθεί (μαζί με το βορειοδυτικό πέρασμα) θα μπορούσε να χρησιμεύσει ως σημαντική εμπορική διαδρομή μεταξύ της Ευρώπης και της Βόρειας Αμερικής. Σύμφωνα με τον εκπρόσωπο τύπου της Ρωσικής Ομοσπονδίας στην Οτάβα, τον Σεργκέι Χουντουιάκοφ, το άνοιγμα της εμπορικής διαδρομής έχει καταστεί δυνατό από την υποχώρηση του Αρκτικού πάγου. Επί του παρόντος, η διαδρομή είναι εύκολη στη πλοήγηση περίπου τέσσερις μήνες του έτους.
Το λιμάνι του Τσώρτσιλ εξήγαγε 710.000 τόνους σιτηρών το 1977, 621.000 τόνους το 2007 και 529.000 τόνους το 2009.
Παραπομπές
Κατηγορία:Αρκτικός Ωκεανός Κατηγορία:Ατλαντικός Ωκεανός
Κοινότητα Ατσιποπούλου
Η Κοινότητα Ατσιποπούλου είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Ατσιπόπουλο. Εκτός από την έδρα της περιλαμβάνει και τους οικισμούς Αγνά, Βιολί Χαράκι και Πανόραμα. Η απογραφή του 2011 αναφέρει:
Η κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Ιωάννη Δεληγιαννάκη.
Κοινοτάρχες Ατσιποπούλου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ατσιποπούλου.
Παραπομπές
Κατηγορία:Δήμος Ρεθύμνης
Περιφέρεια Ταμπόρα
Η Περιφέρεια Ταμπόρα (Tabora Region) είναι μια από τις 30 περιφέρειες της Τανζανίας. Περιφερειακή πρωτεύουσα είναι ο Δήμος Ταμπόρα (Tabora). Σύμφωνα με την εθνική απογραφή του 2012, η περιοχή είχε πληθυσμό 2.291.623, η οποία ήταν χαμηλότερη από την προ-απογραφής πρόβλεψη των 2.539.715 ατόμων. Για το 2002-2012, ο μέσος ετήσιος ρυθμός αύξησης του πληθυσμού της περιοχής ήταν 2,9%, ο ένατος υψηλότερος στη χώρα. Επίσης, ήταν η 24η πιο πυκνοκατοικημένη περιοχή, με 30 κατοίκους ανά τετραγωνικό χιλιόμετρο. Τα 6,0 άτομα, ήταν το μέσο οικιακό μέγεθος της περιοχής, το τρίτο υψηλότερο στη χώρα.
Η Περιφέρεια βρίσκεται στο κεντρικό-δυτικό τμήμα της χώρας. Με μια επιφάνεια 76.151 τετραγωνικών χιλιομέτρων (29.402 τετραγωνικά μίλια) η Περιφέρεια είναι ελαφρώς μεγαλύτερη από τον Παναμά (75.417 τετραγωνικά χιλιόμετρα (29.119 τετραγωνικά μίλια)). Τα προστατευόμενα δάση (forest reserves), καλύπτουν 34.698 τετραγωνικά χιλιόμετρα (13.397 τετραγωνικά μίλια) (το 46% της Περιφέρειας) και τα αποθέματα της άγριας πανίδας (game reserves), καλύπτουν 17.122 τετραγωνικά χιλιόμετρα (6.611 τετραγωνικά μίλια) (το 22% της Περιφέρειας). Η περισσότερη οικονομική δραστηριότητα στην Περιφέρεια είναι γεωργική.
Ο Επίτροπος για την Περιφέρεια Ταμπόρα, είναι ο Ludovic Mwananzila.
Προφορά, ετυμολογία
Η ονομασία «Ταμπόρα», στα Ελληνικά προφέρεται Τα-μπό-ρα.
Η ονομασία “Ταμπόρα” προήλθε από τη λέξη “ματομπόρουα” (“matoborwa”)' που σημαίνει γλυκοπατάτες, οι οποίες ήταν ένα βασικό είδος διατροφής των κατοίκων της φυλής Νυαμουέζι (Nyamwezi), την πολυπληθέστερη φυλή στην περιοχή. Οι ξένοι-επισκέπτες δεν μπορούσαν να προφέρουν τη “ματομπόρουα” (“matoborwa”) και αντ' αυτού την έλεγαν Τομπόρα (Tobora), η οποία συν τω χρόνω μετατράπηκε σε Ταμπόρα (Tabora).
Περιοχές (ή Επαρχίες)
Η Περιφέρεια διοικητικά διαιρείται σε επτά Περιοχές:
Παραπομπές σημειώσεων
<references responsive="0" group="Παρ. Σημ." />
Εξωτερικοί σύνδεσμοι
Ταμπορα
Βασιλεία Μαυρέλου
Η Βασιλεία "Βάσω" Μαυρέλου (γεννηθείσα στις 23 Φεβρουαρίου 1985) είναι Ελληνίδα πρώην υδατοσφαιρίστρια και μέλος της ελληνικής εθνικής ομάδας, η οποία κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης Γυναικών 2005 στο Κίρισι και το Χάλκινο Μετάλλιο στο παγκόσμιο πρωτάθλημα 2010 στο Σαν Ντιέγκο. Επίσης αγωνίστηκε στο Ευρωπαϊκό Πρωτάθλημα Υδατοσφαίρισης 2006, όπου η Ελλάδα τερμάτισε στην 6η θέση.